               EURÓPSKA KOMISIA
            V Bruseli20. 4. 2016
            COM(2016) 218 final
            2016/0115(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej úniev Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd(program ISA2)

               DÔVODOVÁ SPRÁVA

               1.KONTEXT NÁVRHU

               S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP.

               V článku 78 Dohody o EHP sa stanovuje, že zmluvné strany by mali posilňovať a rozširovať spoluprácu v rámci činností Únie okrem iného v oblastiach informačných služieb, výskumu a inovácie.

               2.PRÁVNY ZÁKLAD, SUBSIDIARITA A PROPORCIONALITA

               Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam.

               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Cieľom návrhu rozhodnutia Spoločného výboru EHP (pripojeného k návrhu rozhodnutia Rady) je zmeniť protokol 31 k Dohode o EHP o spolupráci v špecifických oblastiach mimo štyroch slobôd s cieľom rozšíriť spoluprácu zmluvných strán v oblasti informačných služieb, výskumu a inovácie.

               S cieľom rozšíriť spoluprácu zmluvných strán Dohody o EHP, rozhodnutie Európskeho parlamentu a Rady (EÚ) 2015/2240 z 25. novembra 2015, ktorým sa zriaďuje program pre riešenia interoperability a spoločné rámce pre verejnú správu, podniky a občanov v Európe (program ISA2) ako prostriedok modernizácie verejného sektora
                  1
               , je potrebné začleniť do Dohody o EHP.

               Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2016.

               Je potrebné poznamenať, že Lichtenštajnsko bude vyňaté z účasti na tomto programe a nebude ani finančne prispievať na tento program.

               2016/0115 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie
                  v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd
                  (program ISA2)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 172 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  2
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP.

               (3)Protokol 31 obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

               (4)Je vhodné rozšíriť spoluprácu zmluvných strán Dohody o EHP tak, aby zahŕňala rozhodnutie Európskeho parlamentu a Rady č. 2015/2240/EÚ
                  4
               .

               (5)Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2016.

               (6)Pozícia Únie v Spoločnom výboru EHP by mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 318, 4.12.2015, s. 1.

                     (2)
                  Ú. v. ES L 305, 30.11.1994, s. 6.

                     (3)
                  Ú. v. ES L 1, 3.1.1994, s. 3.

                     (4)
                  Rozhodnutie Európskeho parlamentu a Rady (EÚ) 2015/2240 z 25. novembra 2015, ktorým sa zriaďuje program pre riešenia interoperability a spoločné rámce pre európske orgány verejnej správy, podniky a občanov (program ISA2) ako prostriedok modernizácie verejného sektora (Ú. v. EÚ L 318, 4.12.2015, s. 1).

    ---documentbreak---

               EURÓPSKA KOMISIA
            V Bruseli20. 4. 2016
            COM(2016) 218 final
            PRÍLOHA
            k návrhurozhodnutia Radyo pozícii, ktorá sa má prijať v mene Európskej úniev Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd(program ISA2)

               PRÍLOHA

                  ROZHODNUTIE SPOLOČNÉHO VÝBORU EHP č. …/2016
                  z...,
                  ktorým sa mení protokol 31 k Dohode o EHP
                  o spolupráci v osobitných oblastiach mimo štyroch slobôd

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               (1)Je vhodné rozšíriť spoluprácu zmluvných strán Dohody o EHP tak, aby zahŕňala rozhodnutie Európskeho parlamentu a Rady (EÚ) 2015/2240 z 25. novembra 2015, ktorým sa zriaďuje program pre riešenia interoperability a spoločné rámce pre verejnú správu, podniky a občanov v Európe (program ISA2) ako prostriedok modernizácie verejného sektora
                  1
               .

               (2)Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2016,

               PRIJAL TOTO ROZHODNUTIE:

               Článok 1

               Článok 17 (Telematická výmena údajov) protokolu 31 k Dohode o EHP sa mení takto:

               1.V odseku 1 sa slová „odsek 6 písm. a)“, „odsek 6 písm. b)“ a „odseku 6 písm. c)“ nahrádzajú slovami „odseku 7 písm. a)“, „odseku 7 písm. b)“ a „odseku 7 písm. c)“.

               2.Do odseku 1 sa vkladá tento pododsek:

               „Štáty EZVO sa od 1 januára 2016 zúčastňujú na projektoch a činnostiach v rámci programu Únie uvedeného v odseku 7 písm. d).“

               3.V odseku 2 sa slová „odsek 6“ nahrádzajú slovami „odseku 7“.

               4.V odseku 3 sa slová „odsek 6 písm. a)“ nahrádzajú slovami „odseku 7 písm. a)“.

               5.V odseku 4 sa slová „odsek 6 písm. b)“ nahrádzajú slovami „odseku 7 písm. b)“.

               6.V odseku 5 sa slová „odsek 6 písm. c)“ nahrádzajú slovami „odseku 7 písm. c)“.

               7.Odsek 6 sa prečísluje na odsek 7.

               8.Za odsek 5 sa vkladá tento odsek:

               „6.Štáty EZVO sa od začiatku spolupráce v rámci programu uvedeného v ods. 7 písm. d) plne zúčastňujú, bez hlasovacieho práva, vo Výbore pre riešenia interoperability pre európske orgány verejnej správy (výbor ISA2). Tento výbor pomáha Európskej komisii pri vykonávaní, riadení a rozvoji uvedeného programu.“

               9.Na koniec odseku 7 sa dopĺňa tento text:

               „d)
                     pokiaľ ide o účasť od 1. januára 2016:

               „–
                     32015 D 2240: Rozhodnutie Európskeho parlamentu a Rady (EÚ) 2015/2240 z 25. novembra 2015, ktorým sa zriaďuje program pre riešenia interoperability a spoločné rámce pre verejnú správu, podniky a občanov v Európe (program ISA2) ako prostriedok modernizácie verejného sektora (Ú. v. EÚ L 318, 4.12.2015, s. 1).

               Lichtenštajnsko bude vyňaté z účasti na tomto programe a nebude ani finančne prispievať na tento program.“

               Článok 2

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP*.

                  2Uplatňuje sa od 1. januára 2016.

               Článok 3

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                        Za Spoločný výbor EHP

                     predseda

                     tajomníci
                     Spoločného výboru EHP

                     (1)
                  Ú. v. EÚ L 318, 4.12.2015, s. 1.

                     (2)
                  [Ústavné požiadavky neboli oznámené.] [Ústavné požiadavky boli oznámené.]


|

52010PC0299

Návrh rozhodnutie Rady, ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu MON89034xNK603 (MON-89Ø34-3xMON-ØØ6Ø3-6), sú z nej zložené alebo vyrobené (Iba francúzske a holandské znenie je autentické) (Text s významom pre EHP)  /* KOM/2010/0299 v konečnom znení - NLE 2010/0158 */

	[pic] | EURÓPSKA KOMISIA |Brusel, 4.6.2010KOM(2010)299 v konečnom znení2010/0158 (NLE)NávrhROZHODNUTIE RADY,ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu MON89034xNK603 (MON-89Ø34-3xMON-ØØ6Ø3-6), sú z nej zložené alebo vyrobené(Iba francúzske a holandské znenie je autentické) (Text s významom pre EHP)DÔVODOVÁ SPRÁVAPripojený návrh rozhodnutia Rady sa týka potravín a krmív, ktoré obsahujú geneticky modifikovanú kukuricu MON89034xNK603, sú z nej zložené alebo vyrobené, v súvislosti s ktorými 24. januára 2007 spoločnosť Monsanto Europe S.A. predložila príslušným orgánom Holandska žiadosť o uvedenie na trh podľa nariadenia (ES) č. 1829/2003 o geneticky modifikovaných potravinách a krmivách.Priložený návrh sa vzťahuje aj na uvádzanie na trh iných produktov, ako sú potraviny a krmivá, ktoré obsahujú kukuricu MON89034xNK603 alebo sú z nej zložené, na účely rovnakého používania ako akákoľvek iná kukurica, s výnimkou kultivácie.Európsky úrad pre bezpečnosť potravín vydal 29. septembra 2009 priaznivé stanovisko v súlade s článkami 6 a 18 nariadenia (ES) č. 1829/2003. Úrad usúdil, že kukurica MON89034xNK603 je rovnako bezpečná ako kukurica, ktorá nebola geneticky modifikovaná, pokiaľ ide o možné účinky na zdravie ľudí a zvierat alebo na životné prostredie. Úrad preto dospel k záverom, že je nepravdepodobné, že by uvádzanie produktov, ktoré obsahujú kukuricu MON89034xNK603, sú z nej zložené alebo vyrobené, ktoré sú opísané v žiadosti, na trh malo v rámci plánovaného určeného používania nepriaznivé účinky na zdravie ľudí, zvierat alebo na životné prostredie.Na základe týchto skutočností bol návrh rozhodnutia Komisie, ktorým sa povoľuje uvádzať produkty, ktoré obsahujú geneticky modifikovanú kukuricu MON89034xNK603, sú z nej zložené alebo vyrobené, na trh Únie 19. apríla 2010 predložený na hlasovanie Stálemu výboru pre potravinový reťazec a zdravie zvierat. Výbor nevydal žiadne stanovisko: 11 členských štátov (164 hlasov) sa vyslovilo za prijatie, 11 členských štátov (116 hlasov) hlasovalo proti nemu, 2 členské štáty (17 hlasov) sa zdržalo hlasovania a 3 členské štáty (48 hlasov) neboli zastúpené.V dôsledku toho sa od Komisie podľa článku 35 ods. 2 nariadenia (ES) č. 1829/2003 a v súlade s článkom 5 rozhodnutia Rady 1999/468/ES upraveného rozhodnutím Rady 2006/512/ES vyžaduje, aby Rade predložila návrh týkajúci sa opatrení, ktoré sa majú prijať, pričom Rada má tri mesiace na to, aby rozhodla kvalifikovanou väčšinou, a aby informovala Parlament.2010/0158 (NLE)NávrhROZHODNUTIE RADY,ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú kukuricu MON89034xNK603 (MON-89Ø34-3xMON-ØØ6Ø3-6), sú z nej zložené alebo vyrobené(Iba francúzske a holandské znenie je autentické) (Text s významom pre EHP)RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[1], a najmä na jeho článok 7 ods. 3 a článok 19 ods. 3,so zreteľom na návrh Európskej komisie,keďže:1.  Dňa 24. januára 2007 predložila spoločnosť Monsanto Europe S.A. v súlade s článkami 5 a 17 nariadenia (ES) č. 1829/2003 príslušnému orgánu Holandska žiadosť o umiestnenie potravín, zložiek potravín a krmív, ktoré obsahujú kukuricu MON89034xNK603, sú z nej zložené alebo vyrobené, na trh (ďalej len „žiadosť“).2.  Žiadosť sa vzťahuje aj na uvádzanie iných produktov, ako sú potraviny a krmivá, ktoré obsahujú kukuricu MON89034xNK603 alebo sú z nej zložené, na trh na účely rovnakého použitia ako akákoľvek iná kukurica, s výnimkou kultivácie. Žiadosť preto v súlade s článkom 5 ods. 5 a článkom 17 ods. 5 nariadenia (ES) č.1829/2003 zahŕňa údaje a informácie požadované v prílohách III a IV k smernici Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[2], ako aj informácie a závery o posúdení rizika vykonaného v súlade so zásadami stanovenými v prílohe II k smernici 2001/18/ES. Zahŕňa takisto plán monitorovania účinkov na životné prostredie podľa prílohy VII k smernici 2001/18/ES.3.  Európsky úrad pre bezpečnosť potravín (EFSA) vydal 29. septembra 2009 priaznivé stanovisko v súlade s článkami 6 a 18 nariadenia (ES) č. 1829/2003. Úrad usúdil, že kukurica MON89034xNK603 je rovnako bezpečná ako kukurica, ktorá nebola geneticky modifikovaná, pokiaľ ide o možné účinky na zdravie ľudí a zvierat alebo na životné prostredie. Preto dospel k záverom, že je nepravdepodobné, že by uvádzanie produktov, ktoré obsahujú kukuricu MON89034xNK603, sú z nej zložené alebo vyrobené, ktoré sú opísané v žiadosti (ďalej len „produkty“), na trh malo v rámci plánovaných spôsobov používania nepriaznivé účinky na zdravie ľudí, zvierat alebo na životné prostredie[3]. Úrad EFSA vo svojom stanovisku zvážil všetky špecifické otázky a pripomienky, ktoré členské štáty vzniesli v rámci konzultácie s príslušnými vnútroštátnymi orgánmi podľa článku 6 ods. 4 a článku 18 ods. 4 uvedeného nariadenia.4.  EFSA vo svojom stanovisku takisto dospel k záveru, že žiadateľom predložený plán monitorovania životného prostredia, ktorého súčasťou je plán všeobecného dohľadu, je v súlade s plánovaným použitím uvedených produktov.5.  Vzhľadom na tieto skutočnosti by sa malo udeliť povolenie, pokiaľ ide o tieto produkty.6.  Podľa nariadenia Komisie (ES) č. 65/2004 zo 14. januára 2004, ktorým sa zavádza systém vypracovania a prideľovania jednoznačných identifikátorov pre geneticky modifikované organizmy[4], by sa mal každému GMO prideliť jednoznačný identifikátor.7.  Podľa stanoviska EFSA sa zdá, že v prípade potravín, zložiek potravín a krmiva, ktoré obsahujú kukuricu MON89034xNK603, sú z nej zložené alebo vyrobené, nie sú potrebné žiadne špecifické požiadavky na označovanie okrem požiadaviek stanovených v článku 13 ods. 1 a článku 25 ods. 2 nariadenia (ES) č. 1829/2003. Aby sa však zabezpečilo, že uvedené produkty sa budú používať v rámci rozsahu povolenia stanoveného týmto rozhodnutím, malo by byť na označení krmiva, ktoré obsahuje GMO alebo je z nich zložené, a produktov iných ako sú potraviny a krmivo, ktoré obsahujú GMO alebo sú z nich zložené, v prípade ktorých sa povolenie žiada, jasne uvedené, že sa predmetné produkty nesmú používať na kultiváciu. Držiteľ povolenia by mal predkladať výročné správy o realizácii a výsledkoch činností stanovených v pláne monitorovania účinkov na životné prostredie. Uvedené výsledky by sa mali predkladať v súlade s rozhodnutím Komisie 2009/770/ES z 13. októbra 2009, ktorým sa zavádzajú štandardné formuláre na oznamovanie výsledkov monitorovania zámerného uvoľnenia geneticky modifikovaných organizmov ako výrobkov alebo zložiek výrobkov do životného prostredia na účel ich umiestňovania na trhu podľa smernice Európskeho parlamentu a Rady 2001/18/ES[5].8.  Stanovisko EFSA podobne neodôvodňuje stanovenie špecifických podmienok alebo obmedzení vzťahujúcich sa na uvádzanie potravín a krmiva na trh a/alebo špecifických podmienok alebo obmedzení vzťahujúcich sa na ich používanie a zaobchádzanie s nimi vrátane požiadaviek monitorovania ich používania po uvedení na trh alebo osobitných podmienok ochrany špecifických ekosystémov/životného prostredia a/alebo zemepisných oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č. 1829/2003.9.  Všetky relevantné informácie o povolení týchto produktov by sa v súlade s nariadením (ES) č. 1829/2003 mali zapísať do Registra geneticky modifikovaných potravín a krmív Spoločenstva.10.  Článkom 4 ods. 6 nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov, ktorým sa mení a dopĺňa smernica 2001/18/ES[6], sa stanovujú požiadavky na označovanie produktov, ktoré obsahujú GMO, alebo sú z nich zložené.11.  Toto rozhodnutie sa oznámi prostredníctvom Informačného strediska pre biologickú bezpečnosť (Biosafety Clearing House) stranám Kartagenského protokolu o biologickej bezpečnosti k Dohovoru o biologickej diverzite podľa článku 9 ods. 1 a článku 15 ods. 2 písm. c) nariadenia Európskeho parlamentu a Rady (ES) č. 1946/2003 z 15. júla 2003 o cezhraničnom pohybe geneticky modifikovaných organizmov[7].12.  Žiadateľ bol oboznámený s opatreniami stanovenými v tomto rozhodnutí.13.  Stály výbor pre potravinový reťazec a zdravie zvierat nevydal stanovisko v lehote stanovenej jeho predsedom,PRIJALA TOTO ROZHODNUTIE:Článok 1 Geneticky modifikovaný organizmus a jednoznačný identifikátorGeneticky modifikovanej kukurici ( Zea mays L.) MON89034xNK603, vymedzenej v písm. b) prílohy k tomuto rozhodnutiu, sa v súlade s nariadením (ES) č. 65/2004 prideľuje jednoznačný identifikátor MON-89Ø34-3xMON-ØØ6Ø3-6.Článok 2PovolenieNa účely článku 4 ods. 2 a článku 16 ods. 2 nariadenia (ES) č. 1829/2003 sa v súlade s podmienkami vymedzenými v tomto rozhodnutí povoľujú tieto produkty:a) potraviny a zložky potravín, ktoré obsahujú kukuricu MON-89Ø34-3xMON-ØØ6Ø3-6 , sú z nej zložené alebo vyrobené;b) krmivo, ktoré obsahuje kukuricu MON-89Ø34-3xMON-ØØ6Ø3-6, je z nej zložené alebo vyrobené;c) produkty iné ako potraviny a krmivo, ktoré obsahujú kukuricu MON-89Ø34-3xMON-ØØ6Ø3-6 alebo sú z nej zložené a sú určené na rovnaké použitie ako akákoľvek iná kukurica s výnimkou kultivácie.Článok 3Označovanie1. Na účely požiadaviek na označovanie produktov stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.2. Na označení produktov a v dokumentoch sprevádzajúcich tieto produkty obsahujúce kukuricu MON-89Ø34-3xMON-ØØ6Ø3-6 alebo z nej zložené, ktoré sú uvedené v článku 2 písm. b) a c), sa uvádza „neurčené na kultiváciu“.Článok 4Monitorovanie účinkov na životné prostredie1. Držiteľ povolenia zabezpečí zavedenie a vykonávanie plánu monitorovania účinkov na životné prostredie podľa písm. h) prílohy.2. Držiteľ povolenia predkladá Komisii výročné správy o vykonávaní a výsledkoch činností stanovených v tomto pláne monitorovania v súlade s rozhodnutím 2009/770/ES.Článok 5Register SpoločenstvaInformácie uvedené v prílohe k tomuto rozhodnutiu sa v súlade s článkom 28 nariadenia (ES) č. 1829/2003 zapíšu do Registra Spoločenstva pre geneticky modifikované potraviny a krmivá.Článok 6Držiteľ povoleniaDržiteľ povolenia je spoločnosť Monsanto Europe S.A., Belgicko zastupujúca spoločnosť Monsanto Company, Spojené štáty americké.Článok 7PlatnosťToto rozhodnutie sa uplatňuje počas obdobia 10 rokov od dátumu jeho oznámenia.Článok 8AdresátToto rozhodnutie je určené spoločnosti Monsanto Europe S.A., Avenue de Tervuren 270-272, B-1150 Brusel, Belgicko.V BruseliZa RadupredsedaPRÍLOHAa) Žiadateľ a držiteľ povolenia:Názov : Monsanto Europe S.A.Adresa : Avenue de Tervuren 270-272, 1150 Brusel, BelgickoV mene spoločnosti Monsanto Company – 800 N. Lindbergh Boulevard – St. Louis, Missouri 63167 – Spojené štáty americké.b) Určenie a špecifikácia produktov:(1) potraviny a zložky potravín, ktoré obsahujú kukuricu MON-89Ø34-3xMON-ØØ6Ø3-6 , sú z nej zložené alebo vyrobené;(2) krmivo, ktoré obsahuje kukuricu MON-89Ø34-3xMON-ØØ6Ø3-6, je z nej zložené alebo vyrobené;(3) produkty iné ako potraviny a krmivo, ktoré obsahujú kukuricu MON-89Ø34-3xMON-ØØ6Ø3-6 alebo sú z nej zložené a sú určené na rovnaké použitie ako akákoľvek iná kukurica s výnimkou kultivácie.Geneticky modifikovaná kukurica MON-89Ø34-3xMON-ØØ6Ø3-6, opísaná v žiadosti, sa získava krížením kukurice obsahujúcej MON-89Ø34-3 a MON-ØØ6Ø3-6 a vyjadruje proteíny Cry1A.105 a Cry2Ab2, ktoré jej poskytujú ochranu proti určitým škodcom z radu Lepidoptera, a proteín CP4 EPSPS, ktorý jej dáva schopnosť tolerancie voči glyfosátovým herbicídom.c) Označovanie:(1) Na účely požiadaviek na špecifické označovanie, ktoré sú stanovené v článku 13 ods. 1 a článku 25 ods. 2 nariadenia (ES) č. 1829/2003, a v článku 4 ods. 6 nariadenia (ES) č. 1830/2003, je „názov organizmu“ „kukurica“.(2) Na označení produktov obsahujúcich kukuricu MON-89Ø34-3xMON-ØØ6Ø3-6 alebo z nej zložených a v dokumentoch sprevádzajúcich tieto produkty, uvedené v článku 2 písm. b) a c) tohto rozhodnutia, je uvedené „neurčené na kultiváciu“.d) Metóda detekcie:-  špecifické metódy kvantitatívnej PCR v reálnom čase špecifické pre jednotlivé prípady pre geneticky modifikovanú kukuricu MON-89Ø34-3 a kukuricu MON-ØØ6Ø3-6 schválené v prípade kukurice MON-89Ø34-3xMON-ØØ6Ø3-6.-  schválená pre osivá referenčným laboratóriom Spoločenstva zriadeným v zmysle nariadenia (ES) č. 1829/2003 a uverejnená na webovej stránke http://gmo-crl.jrc.ec.europa.eu/statusofdoss.htm;-  referenčný materiál: AOCS 0906-E a AOCS 0406-A (v prípade MON-89Ø34-3) prístupný na internetovej stránke American Oil Chemists Society http://www.aocs.org/tech/crm a ERM®-BF415 (v prípade MON-ØØ6Ø3-6) prístupný na internetovej stránke Spoločného výskumného strediska (JRC) Európskej komisie, Ústavu pre referenčné materiály a merania (IRMM) https://irmm.jrc.ec.europa.eu/rmcatalogue.e) Jednoznačný identifikátor:MON-89Ø34-3xMON-ØØ6Ø3-6f) Informácie požadované podľa prílohy II ku Kartagenskému protokolu o biologickej bezpečnosti k Dohovoru o biologickej diverzite:Stredisko pre výmenu informácií o biologickej bezpečnosti (Biosafety Clearing-House), záznam ID: pozri [ vyplní sa pri oznámení ].g) Podmienky alebo obmedzenia týkajúce sa uvádzania týchto produktov na trh, ich používania alebo zaobchádzania s nimi:Nevyžadujú sa.h) Plán monitorovaniaPlán monitorovania vplyvov na životné prostredie podľa prílohy VII k smernici 2001/18/ES.[Odkaz: plán uverejnený na internete ]i) Požiadavky týkajúce sa monitorovania používania potravín určených na ľudskú spotrebu po ich uvedení na trhnevyžadujú sa.Poznámka: je možné, že odkazy na príslušné dokumenty bude potrebné priebežne upravovať. Tieto úpravy sa verejnosti sprístupnia formou aktualizácie Registra Spoločenstva pre geneticky modifikované potraviny a krmivá. [1] Ú. v. EÚ L 268, 18.10.2003, s. 1.[2] Ú. v. ES L 106, 17.4.2001, s. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2009-00759[4] Ú. v. EÚ L 10, 16.1.2004, s. 5.[5] Ú. v. EÚ L 275, 21.10.2009, s. 9.[6] Ú. v. EÚ L 268, 18.10.2003, s. 24.[7] Ú. v. EÚ L 287, 5.11.2003, s. 1.


               EURÓPSKA KOMISIA
            V Bruseli23. 10. 2015
            COM(2015) 524 final
            2015/0248(NLE)
            Návrh
            ROZHODNUTIE RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2017, sumy na rok 2016 a prvej splátky na rok 2016

               DÔVODOVÁ SPRÁVA

               Jedenástou vnútornou dohodou
                  1
                a nariadením Rady (EÚ) 2015/323 o rozpočtových pravidlách, ktoré sa vzťahujú na 11. Európsky rozvojový fond (ďalej len „nariadenie o rozpočtových pravidlách pre 11. ERF“), sa stanovuje postup týkajúci sa výziev na úhradu príspevkov, ktoré majú členské štáty uhradiť na financovanie ERF. V súlade s článkom 21 ods. 2 nariadenia o rozpočtových pravidlách pre 11. ERF sa tento návrh týka:

               –stropu pre ročnú sumu príspevkov na rok 2017,

               –ročnej sumy príspevkov na rok 2016,

               –sumy prvej splátky príspevku na rok 2016.

               V súlade s článkom 21 ods. 7 nariadenia o rozpočtových pravidlách pre 11. ERF sa zvlášť uvádza suma spravovaná Komisiou a zvlášť suma spravovaná Európskou investičnou bankou (EIB).

               V súlade s článkom 52 nariadenia o rozpočtových pravidlách pre 11. ERF
                  2
                EIB oznámila Komisii svoje aktualizované odhady záväzkov a platieb v rámci nástrojov, ktoré spravuje.

               V súlade s článkom 22 ods. 1 nariadenia o rozpočtových pravidlách pre 11. ERF výzvy na úhradu príspevkov by sa najskôr mali použiť na splatenie súm z predchádzajúcich ERF, a to jedna po druhej. Výzvy na úhradu príspevkov, ktoré sú predmetom tohto návrhu, sa teda týkajú súm v rámci 10. ERF tak pre EIB, ako aj pre Komisiu.

               V súlade s článkom 21 ods. 2 nariadenia o rozpočtových pravidlách pre 11. ERF Rada rozhodne o tomto návrhu do 15. novembra 2015 a členské štáty uhradia prvú splátku príspevkov najneskôr 21. januára 2016.

               V článku 23 ods. 1 nariadenia o rozpočtových pravidlách pre 11. ERF sa stanovuje, že ak niektorý členský štát nezaplatí splátku príspevkov splatných v určenom termíne, bude musieť zaplatiť úroky z nezaplatenej sumy. Podrobné podmienky platby úrokov sú uvedené v tom istom článku.

               V súlade s článkom 1 druhým pododsekom rozhodnutia Rady 2013/759/EÚ o prechodných riadiacich opatreniach pre ERF od 1. januára 2014 do nadobudnutia platnosti 11. Európskeho rozvojového fondu (preklenovací nástroj)
                  3
                sa pomerné časti príspevkov členských štátov stanovené v článku 1 ods. 2 písm. a) vnútorných dohôd o 8., 9. a 10. ERF zodpovedajúcim spôsobom znížia po nadobudnutí účinnosti vnútornej dohody o 11. ERF. Zníženie bude mať vplyv na príspevky členských štátov Komisii v rokoch 2015, 2016 a 2017 v závislosti od možnosti úpravy, ktorú si každý členský štát zvolí.

               2015/0248 (NLE)

               Návrh

               ROZHODNUTIE RADY

               o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2017, sumy na rok 2016 a prvej splátky na rok 2016

               RADA EURÓPSKEJ ÚNIE,

               so zreteľom na Zmluvu o Európskej únii a Zmluvu o fungovaní Európskej únie,

               so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ, a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o fungovaní Európskej únie
                  4
                (ďalej len „vnútorná dohoda“), a najmä na jej článok 7,

               so zreteľom na nariadenie Rady (EÚ) 2015/323 z 2. marca 2015 o rozpočtových pravidlách, ktoré sa vzťahujú na 11. Európsky rozvojový fond (ďalej len „nariadenie o rozpočtových pravidlách pre 11. ERF“)
                  5
               , a najmä na jeho článok 21 ods. 2,

               so zreteľom na návrh Európskej komisie,

               keďže:

               (1)V súlade s postupom stanoveným v článkoch 21 až 24 nariadenia o rozpočtových pravidlách pre 11. ERF Komisia týmto predkladá návrh, v ktorom uvádza a) strop pre ročnú sumu príspevkov členských štátov na rok 2017; b) sumu príspevkov na rok 2016 a c) sumu prvej splátky príspevkov na rok 2016.

               (2)V súlade s článkom 52 nariadenia o rozpočtových pravidlách pre 11. ERF Európska investičná banka včas oznámila Komisii svoje aktualizované odhady záväzkov a platieb v rámci nástrojov, ktoré spravuje.

               (3)V článku 22 ods. 1 nariadenia o rozpočtových pravidlách pre 11. ERF sa stanovuje, že výzvy na úhradu príspevkov sa najprv použijú na splatenie súm stanovených pre predchádzajúce ERF. Preto by sa mala uskutočniť výzva na uhradenie príspevkov v rámci 10. ERF.

               (4)Na základe návrhu Komisie Rada 10. novembra 2014 prijala rozhodnutie stanoviť strop pre ročnú sumu príspevkov členských štátov do ERF na rok 2016 na 3 350 000 000 EUR pre Komisiu a 250 000 000 EUR pre Európsku investičnú banku
                  6
               .

               (5)V súlade s článkom 1 druhým pododsekom rozhodnutia Rady 2013/759/EÚ o prechodných riadiacich opatreniach pre ERF od 1. januára 2014 do nadobudnutia platnosti 11. Európskeho rozvojového fondu („preklenovací nástroj“)
                  7
                sa pomerné časti príspevkov členských štátov stanovené v článku 1 ods. 2 písm. a) vnútorných dohôd o 8., 9. a 10. ERF zodpovedajúcim spôsobom znížia po nadobudnutí účinnosti vnútornej dohody o 11. ERF. Zníženie bude mať vplyv na príspevky členských štátov v rokoch 2015, 2016 a 2017 v závislosti od možnosti úpravy, ktorú si každý členský štát zvolí,

               PRIJALA TOTO ROZHODNUTIE:

               Článok 1

               Týmto sa stanovuje strop pre ročnú sumu príspevkov členských štátov do ERF na rok 2017 na 3 950 000 000 EUR pre Komisiu a 200 000 000 EUR pre Európsku investičnú banku.

               Článok 2

               Ročná suma príspevkov členských štátov do ERF na rok 2016 predstavuje 3 600 000 000 EUR. Je však prerozdelená na 3 450 000 000 EUR pre Komisiu a 150 000 000 EUR pre Európsku investičnú banku.

               Článok 3

               Jednotlivé príspevky do ERF, ktoré členské štáty majú uhradiť Komisii a Európskej investičnej banke v rámci prvej splátky na rok 2016, sú uvedené v tabuľke v prílohe.

               Úhradu týchto príspevkov možno kombinovať s úpravami na základe odpočítania prostriedkov pridelených podľa rozhodnutia Rady 2013/759/EÚ o prechodných riadiacich opatreniach pre ERF od 1. januára 2014 do nadobudnutia platnosti 11. Európskeho rozvojového fondu, pričom každý členský štát musí Komisii oznámiť plán úprav pri prijatí tretej splátky na rok 2015.

               Článok 4

               Toto rozhodnutie je určené členským štátom.

               V Bruseli

                     Za Radu

                     predseda

                     (1)
                  Vnútorná dohoda medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie (Ú. v. EÚ L 58, 3.3.2015, s. 17 – 38).

                     (2)
                  Ú. v. EÚ L 58, 3.3.2015, s. 17 – 38.

                     (3)
                  Ú. v. EÚ L 335, 14.12.2013, s. 48.

                     (4)
                  Ú. v. EÚ L 210, 6.8.2013, s. 1.

                     (5)
                  Ú. v. EÚ L 58, 3.3.2015, s. 17 – 38.

                     (6)
                  Medziinštitucionálny spis 2014/0298 (NLE), číslo dokumentu 14565/14.

                     (7)
                  Ú. v. EÚ L 335, 14.12.2013, s. 48.

    ---documentbreak---

               EURÓPSKA KOMISIA
            V Bruseli23. 10. 2015
            COM(2015) 524 final
            PRÍLOHA
            k
            návrhu ROZHODNUTIA RADYo finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2017, sumy na rok 2016 a prvej splátky na rok 2016

               PRÍLOHA

               k

               návrhu

                  ROZHODNUTIA RADY

                  o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2017, sumy na rok 2016 a prvej splátky na rok 2016

                        ČLENSKÉ ŠTÁTY

                        Kľúč na určenie príspevkov do 10. ERF v %

                        Prvá splátka na rok 2016

                        pre

                        pre

                        Spolu

                        EIB

                        Komisiu

                        10. ERF

                        10. ERF

                        RAKÚSKO

                        2,41

                        0,00

                        42 175 000,00

                        42 175 000,00

                        BELGICKO

                        3,53

                        0,00

                        61 775 000,00

                        61 775 000,00

                        BULHARSKO

                        0,14

                        0,00

                        2 450 000,00

                        2 450 000,00

                        CYPRUS

                        0,09

                        0,00

                        1 575 000,00

                        1 575 000,00

                        ČESKÁ REPUBLIKA

                        0,51

                        0,00

                        8 925 000,00

                        8 925 000,00

                        DÁNSKO

                        2,00

                        0,00

                        35 000 000,00

                        35 000 000,00

                        ESTÓNSKO

                        0,05

                        0,00

                        875 000,00

                        875 000,00

                        FÍNSKO

                        1,47

                        0,00

                        25 725 000,00

                        25 725 000,00

                        FRANCÚZSKO

                        19,55

                        0,00

                        342 125 000,00

                        342 125 000,00

                        NEMECKO

                        20,50

                        0,00

                        358 750 000,00

                        358 750 000,00

                        GRÉCKO

                        1,47

                        0,00

                        25 725 000,00

                        25 725 000,00

                        MAĎARSKO

                        0,55

                        0,00

                        9 625 000,00

                        9 625 000,00

                        ÍRSKO

                        0,91

                        0,00

                        15 925 000,00

                        15 925 000,00

                        TALIANSKO

                        12,86

                        0,00

                        225 050 000,00

                        225 050 000,00

                        LOTYŠSKO

                        0,07

                        0,00

                        1 225 000,00

                        1 225 000,00

                        LITVA

                        0,12

                        0,00

                        2 100 000,00

                        2 100 000,00

                        LUXEMBURSKO

                        0,27

                        0,00

                        4 725 000,00

                        4 725 000,00

                        ΜΑLTA

                        0,03

                        0,00

                        525 000,00

                        525 000,00

                        HOLANDSKO

                        4,85

                        0,00

                        84 875 000,00

                        84 875 000,00

                        POĽSKO

                        1,30

                        0,00

                        22 750 000,00

                        22 750 000,00

                        PORTUGALSKO

                        1,15

                        0,00

                        20 125 000,00

                        20 125 000,00

                        RUMUNSKO

                        0,37

                        0,00

                        6 475 000,00

                        6 475 000,00

                        SLOVENSKO

                        0,21

                        0,00

                        3 675 000,00

                        3 675 000,00

                        SLOVINSKO

                        0,18

                        0,00

                        3 150 000,00

                        3 150 000,00

                        ŠPANIELSKO

                        7,85

                        0,00

                        137 375 000,00

                        137 375 000,00

                        ŠVÉDSKO

                        2,74

                        0,00

                        47 950 000,00

                        47 950 000,00

                        SPOJENÉ KRÁĽOVSTVO

                        14,82

                        0,00

                        259 350 000,00

                        259 350 000,00

                        EÚ-27 SPOLU

                        100,00

                        0,00

                        1 750 000 000,00

                        1 750 000 000,00


				|

		52012PC0667

			Návrh ROZHODNUTIE RADY ktorým sa Slovinsku povoľuje uplatňovať osobitné opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty /* COM/2012/0667 final - 2012/0316 (NLE) */

			   	DÔVODOVÁ SPRÁVA
1.           KONTEXT NÁVRHU
Dôvody a ciele návrhu
Podľa článku 395 ods. 1 smernice
2006/112/ES[1]
z 28. novembra 2006 o spoločnom systéme dane z pridanej hodnoty môže Rada
jednomyseľne na návrh Komisie oprávniť ktorýkoľvek členský
štát, aby zaviedol osobitné opatrenia odchyľujúce sa od tejto smernice na
zjednodušenie postupu výberu DPH alebo na zamedzenie určitým daňovým
únikom alebo vyhýbaniu sa dani.
Slovinsko listom, ktorý Komisia zaevidovala
30. júla 2012, požiadalo o povolenie uplatňovať opatrenie
odchyľujúce sa od článku 287 smernice 2006/112/ES s cieľom
oslobodiť od DPH zdaniteľné osoby, ktorých ročný obrat
nepresahuje 50 000 EUR.
Komisia v súlade s článkom 395 ods. 2
smernice 2006/112/ES listom z 18. septembra 2012 informovala ostatné
členské štáty o žiadosti Slovinska. Listom z 19. septembra 2012 Komisia
oznámila Slovinsku, že má všetky informácie potrebné na posúdenie danej
žiadosti.
Všeobecný kontext
Podľa kapitoly 1 hlavy XII smernice
2006/112/ES sa členským štátom umožňuje uplatňovať osobitné
režimy pre malé podniky vrátane možnosti oslobodiť od dane zdaniteľné
osoby, ktorých ročný obrat nepresahuje istú sumu. Toto oslobodenie
znamená, že zdaniteľná osoba nemusí účtovať DPH na svoje
dodávky, a teda si nemôže odpočítať DPH na svojich vstupoch.
Podľa článku 287 smernice
2006/112/ES môžu jednotlivé členské štáty, ktoré pristúpili po 1. januári
1978, oslobodiť od dane zdaniteľné osoby, ktorých ročný obrat
nepresahuje ekvivalent súm špecifikovaných v predmetnom ustanovení v národnej
mene pri prepočítacom kurze platnom v deň ich pristúpenia.
V prípade Slovinska sa predmetný strop stanovil v bode 15 článku
287 smernice 2006/112/ES na 25 000 EUR.
V súčasnej hospodárskej
a politickej situácii by Slovinsko chcelo zvýšiť tento strop na 50
000 EUR. Zavedenie takého stropu zjednoduší systém DPH pre malé podniky,
pretože sa výrazne zníži bremeno pre podniky oprávnené na tento režim,
keďže by sa oslobodili od mnohých povinností súvisiacich s DPH
v rámci bežných úprav DPH. Tento systém by bol pre zdaniteľné osoby
voliteľný. Podľa slovinských orgánov by sledované osobitné opatrenie
malo len zanedbateľný účinok na celkové príjmy Slovinska z DPH
vyberanej vo fáze konečnej spotreby (nie viac než 0,3 %).
Existujúce ustanovenia v oblasti návrhu
V roku 2004 Komisia okrem iného navrhla
zvýšiť na 100 000 EUR hodnotu stropu ročného obratu, po ktorú
členské štáty [KOM(2004) 728 v konečnom znení[2]] môžu zdaniteľným osobám
schváliť oslobodenie od DPH.
Súlad s ostatnými politikami
a cieľmi Únie
Neuplatňuje sa.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Konzultácie so zainteresovanými stranami
Neopodstatnené.
Získavanie a využívanie expertízy
Externá expertíza nebola potrebná.
Posúdenie vplyvu
Účelom návrhu rozhodnutia Rady je
zaviesť zjednodušujúce opatrenie, ktorým sa odstránia mnohé povinnosti
súvisiace s DPH pre podniky, ktorých ročný obrat nepresahuje 50 000
EUR, opatrenie teda má potenciálne priaznivý vplyv.
Vzhľadom na úzky rozsah pôsobnosti danej
odchýlky a na jej dočasné uplatňovanie bude vplyv v každom
prípade obmedzený.
3.           PRÁVNE PRVKY NÁVRHU
Zhrnutie navrhovaného opatrenia
Účelom návrhu je povoliť Slovinsku
zaviesť zjednodušujúce opatrenie odchyľujúce sa od článku 287
smernice 2006/112/ES, aby sa umožnilo oslobodenie od DPH pre zdaniteľné osoby
s ročným obratom nepresahujúcim 50 000 EUR.
Právny základ
článok 395 ods. 1 smernice Rady
2006/112/ES.
Zásada subsidiarity
Návrh patrí do výlučnej právomoci
Európskej únie. Zásada subsidiarity sa preto neuplatňuje.
Zásada proporcionality
Návrh je v súlade so zásadou proporcionality z
týchto dôvodov:
Toto rozhodnutie sa týka povolenia udeleného
členskému štátu na základe jeho vlastnej žiadosti a neukladá žiadnu
povinnosť.
Vzhľadom na malý rozsah pôsobnosti
odchýlky je osobitné opatrenie úmerné sledovanému cieľu.
Výber nástrojov
Navrhovaný nástroj: rozhodnutie Rady.
Iné prostriedky by neboli primerané
z týchto dôvodov:
Podľa článku 395 smernice Rady
2006/112/ES je odchýlka od spoločných pravidiel o DPH možná iba na základe
povolenia Rady konajúcej jednomyseľne na návrh Komisie. Rozhodnutie Rady
je najvhodnejší nástroj, keďže môže byť určené jednému
členskému štátu.
4.           VPLYV NA ROZPOČET
Návrh nebude mať negatívny vplyv na
vlastné zdroje Únie pochádzajúce z DPH, pretože Slovinsko vypočíta
kompenzáciu v súlade s článkom 6 nariadenia Rady (EHS, EURATOM)
č. 1553/89.
5.           VOLITEĽNÉ PRVKY
Návrh obsahuje doložku o ukončení
platnosti.
2012/0316 (NLE)
Návrh
ROZHODNUTIE RADY
ktorým sa Slovinsku povoľuje
uplatňovať osobitné opatrenie odchyľujúce sa od článku 287
smernice 2006/112/ES o spoločnom systéme dane z pridanej hodnoty
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na smernicu Rady 2006/112/ES
z 28. novembra 2006 o spoločnom systéme dane z pridanej hodnoty[3], a najmä na jej článok 395
ods. 1,
so zreteľom na návrh Európskej komisie,
keďže:
(1)       Slovinsko listom, ktorý
Komisia zaevidovala 30. júla 2012, požiadalo o povolenie
uplatňovať opatrenie odchyľujúce sa od článku 287 smernice
2006/112/ES s cieľom oslobodiť od platby DPH zdaniteľné
osoby, ktorých ročný obrat nepresahuje 50 000 EUR.
(2)       Komisia v súlade s
článkom 395 ods. 2 smernice 2006/112/ES listom z 18. septembra 2012
informovala ostatné členské štáty o žiadosti Slovinska. Listom z 19.
septembra 2012 Komisia oznámila Slovinsku, že má všetky informácie potrebné na
posúdenie danej žiadosti.
(3)       Podľa článku 287
smernice 2006/112/ES môžu jednotlivé členské štáty, ktoré pristúpili po 1.
januári 1978, oslobodiť od dane zdaniteľné osoby, ktorých ročný
obrat nepresahuje ekvivalent súm špecifikovaných v predmetnom ustanovení v
národnej mene pri prepočítacom kurze platnom v deň ich pristúpenia.
Slovinsko požiadalo o to, aby sa jeho zodpovedajúci prah, stanovený
v bode 15 článku 287 na 25 000 EUR, zvýšil na 50 000 EUR.
(4)       Vyšší strop v rámci
osobitného režimu pre malé podniky je zjednodušujúcim opatrením, pretože môže
výrazne zredukovať povinnosti malých podnikov súvisiace s DPH. Tento
osobitný režim je pre zdaniteľné osoby voliteľný.
(5)       Komisia do svojho návrhu
smernice na zjednodušenie povinností spojených s daňou z pridanej hodnoty
z 29. októbra 2004[4]
zahrnula ustanovenia, ktoré členským štátom umožňujú stanoviť
prah ročného obratu na výnimku z režimu DPH do maximálnej výšky 100 000
EUR alebo jej ekvivalentu v národnej mene, pričom táto suma sa môže
každoročne aktualizovať. Žiadosť, ktorú Slovinsko predložilo,
zodpovedá tomuto návrhu.
(6)       Odchýlka bude mať len
zanedbateľný účinok na celkovú výšku dane vybranej na úrovni
konečnej spotreby a nebude negatívne ovplyvňovať vlastné zdroje Únie
plynúce z dane z pridanej hodnoty,
PRIJALA TOTO ROZHODNUTIE:
Článok 1
Odchylne od odseku 15 článku 287 smernice
2006/112/ES sa Slovinsku povoľuje oslobodiť od DPH zdaniteľné
osoby, ktorých ročný obrat nepresahuje 50 000 EUR.
Článok 2
Toto rozhodnutie sa uplatňuje do dňa
nadobudnutia účinnosti pravidiel EÚ, ktorými sa menia
a dopĺňajú sumy prahov ročných obratov, v prípade
ktorých môžu byť zdaniteľné osoby oprávnené na oslobodenie od DPH,
alebo do 31. decembra 2015, podľa toho, ktorý dátum nastane skôr.
Toto rozhodnutie nadobúda účinnosť
dňom nasledujúcim po jeho uverejnení v Úradnom vestníku Európskej únie.
Článok 3
Toto
rozhodnutie je určené Slovinskej republike.
V Bruseli
                                                                       Za
Radu
                                                                       predseda
[1]               Ú. v. EÚ 347, 11.12.2006, s. 1.
[2]               http://eur-lex.europa.eu/LexUriServ/LexUriServ.do?uri=COM:2004:0728:FIN:SK:PDF
[3]               Ú. v. EÚ 347, 11.12.2006, s. 1.
[4]               KOM(2004) 728 v konečnom znení.